কোন কোন ভোগে খুশি হন দেবী লক্ষ্মী?

কলকাতা: দুর্গাপুজো (Durga Puja 2023) শেষ। এবার অপেক্ষা শুরু দেবী লক্ষ্মীর (Devi Lakshmi)। দুর্গাপুজো শেষ হতে না হতেই লক্ষ্মীপুজোর (Lakshmi Puja 2023) প্রস্তুতি শুরু হয়ে গিয়েছে ঘরে ঘরে। চলতি বছর, ২৮ অক্টোবর শনিবার পড়েছে কোজাগরী লক্ষ্মীপুজো। এই দিনে নিয়ম মেনে লক্ষ্মীর পুজো করলে পরিবারে কখনও অর্থাভাব থাকে না। পুজোর পর দেবী-দেবতাকে নৈবেদ্য অর্পণ করার প্রথা রয়েছে। শাস্ত্র মতে, লক্ষ্মীর প্রিয় ভোগ নিবেদন করলে তিনি শীঘ্র প্রসন্ন হন এবং ধনধান্যের আশীর্বাদ দেন। জেনে নিন মা লক্ষ্মীকে প্রসন্ন করতে লক্ষ্মীপুজোয় কোন কোন ভোগ নিবেদন করবেন?

বাতাশা- বাতাশা চন্দ্রের সঙ্গে সম্পর্কযুক্ত। আবার শাস্ত্র মতে, চন্দ্র দেবী লক্ষ্মীর ভাই। মনে করা হয়, এ কারণে বাতাশা লক্ষ্মীর বিশেষ প্রিয়। বৃহস্পতিবার লক্ষ্মীকে বাতাশার ভোগ নিবেদন করতে পারেন।

পানিফল- এটিও লক্ষ্মীর প্রিয় ফলের মধ্যে অন্যতম। মনে করা হয়, জলের সঙ্গে সম্পর্কযুক্ত বস্তু লক্ষ্মীর বিশেষ প্রিয়। এ কারণে জলে উৎপন্ন পানিফলও লক্ষ্মীর পছন্দের। তাই যখনই পানিফল দেখবেন, তা দিয়ে লক্ষ্মীকে তুষ্ট করার চেষ্টা হাত ছাড়া করবেন না।

আরও পড়ুন: কেন রাতেই পুজো হয় দেবী লক্ষ্মীর?

পান- পানও ধন দেবীর বিশেষ প্রিয়। পুজো শেষ হওয়ার পর দেবীকে পানের ভোগ নিবেদন করতে ভুলবেন না। পানের নৈবেদ্য লক্ষ্মীকে প্রসন্ন করবে এবং তিনি নিজের ভক্তের সমস্ত দুঃখ-কষ্ট দূর করতে পারবেন।

মাখানা- মাখানা বা পদ্মবীজ লক্ষ্মীর অত্যন্ত প্রিয়। এটিও জলে উৎপন্ন হয়। একটি কঠোর আবরণের মধ্যে মাখানা থাকে বলে একে শুদ্ধ ও পবিত্র মনে করা হয়ে থাকে। লক্ষ্মীরে মাখানার ভোগ নিবেদন করলে ধন দেবী খুশি হন ও নিজের ভক্তের সমস্ত মনস্কামনা পূর্ণ করেন।

ফল ও মিষ্টি- উপরিউক্ত বস্তু ছাড়া লক্ষ্মীকে ফল ও মিষ্টির ভোগ নিবেদন করতে পারেন। মিষ্টি ও টাটকা ফলের পাশাপাশি শুকনো ফলের ভোগও নিবেদন করতে পারেন।