ধনদেবীর আরাধনায় মিমি

কলকাতা: প্রতি বারের মতো এবারও বাড়িতে লক্ষ্মীপুজো (Laxmi Puja 2024) করেলেন মিমি চক্রবর্তী (Mimi Chakraborty)। পুজোর বিভিন্ন মুহূর্ত ভাগ করে নিয়েছেন অভিনেত্রী। একটি ভিডিয়ো পোস্ট করেছেন মিমি। সেই ভিডিয়োয় দেখা যাচ্ছে, বাড়িতে ধনদেবীর আরাধনায় ব্যস্ত মিমি। নিজের হাতে লক্ষ্মীপ্রতিমাকে সাজিয়ে তুলছেন অভিনেত্রী। নিজের হাতে সাজিয়েছেন পুজোর নৈবেদ্য। সাজিয়েছেন ফুলের থালা। করেছেন আরতি। ডালা থেকে ফুল নিয়ে নিজের হাতেই লক্ষ্মীপুজো করেছেন মিমি। নিজের হাতে ভোগ নিবেদন করেছেন তিনি। পাশে অভিনেত্রীর মাকে লক্ষ্মীর পাঁচালি পড়তেও দেখা গিয়েছে। পুজোতে মিমির সঙ্গী পোষ্য। অভিনেত্রীর পরনে ছিল সাদা রঙের চিকনের কাজ করা সালোয়ার-কামিজ। ভিডিয়োর ক্যাপশনে মিমি লেখেন, ‘‘এসো মা লক্ষ্মী বসো ঘরে। লক্ষ্মীপুজোর অনেক শুভেচ্ছা।’’

আরও পড়ুন: বচ্চন পরিবার থেকে বাদ ঐশ্বর্য

এবারের দুর্গাপুজোর কার্নিভালে হাজির ছিলেন না তিনি। আরজি কর কাণ্ডের বিচার চেয়ে পথে নেমেছেন তিনি। এর মধ্যেই বাড়িতে ধুমধাম করে লক্ষ্মীর আরাধনা করতে দেখা গেল মিমি চক্রবর্তীকে। আর সেই পুজোর বেশ কিছু ছবি পোস্ট করেছেন। অনুরাগীদের শুভেচ্ছা জানালেন নায়িকা। অনেকেই এই পোস্টে মন্তব্য করেছেন। একজন কমেন্ট করেন, ‘দুই লক্ষ্মী এক ফ্রেমে।’ আরেকজন লেখেন, ‘আপনার পোষ্য কী ভালো। শঙ্খ বাজানো শুনেও চেঁচাচ্ছে না। উল্লেখ্য, হইচইয়ের নতুন সিরিজ ডাইনিতে দেখা যাবে মিমিকে।

View this post on Instagram

A post shared by Mimi chakraborty (@mimichakraborty)